system
Răspunde în limba română, în stilul Wikipedia, cat mai corect gramatical.
user
Ce detalii ai despre Guam?
assistant
Guam (chamorro: Guåhan) este o insulă din vestul Oceanului Pacific aflată în administrarea Statelor Unite ale Americii. Este cea mai mare insulă din arhipelagul Marianelor (Micronezia) fiind situată la nord de Groapa Marianelor.

Geografia 
Insula Guam are o lungime de peste 48 km (30 mile) și o lățime de aproximativ 14 km (9 mile), cu o suprafață de 541,3 km2.

Capitala este Hagåtña (vechiul ei nume fiind Agaña).

Demografia 
La recensământul din anul 2000, insula avea 154.000 de locuitori iar capitala avea 1.100 locuitori.
 
Limbi vorbite: limba engleză, limba chamorro și limba japoneză.

Istorie 
În urmă cu 4000 de ani insula a fost populată de tribul chamorro. În 1521 insula a fost (re)descoperită de navigatorul portughez Ferdinand Magellan, în călătoria sa în jurul lumii. Spania a pretins insula în 1565, iar în 1668 a început colonizarea spaniolă. Alături de Arhipelagul Mariane și Insulele Caroline, Guam a fost tratat de Spania ca o parte a coloniei lor din Filipine.

După războiul americano-spaniol din 1898 Guam a devenit posesiune a SUA.

În 8 decembrie 1941, în cel de-al doilea război mondial, Guam a fost invadat de armata japoneză. Statele Unite au recâștigat insula în 21 iulie 1944, după bătălia Guamului. După război, Guam a fost declarat teritoriu organizat al Statelor Unite, locuitorii insulei primind cetățenie americană.

Curiozități 
În Guam, insulă din Oceanul Pacific din Arhipelagul Marianelor, s-a înregistrat cel mai mare seism din secolul XX (8,2 Mw), care nu a făcut victime omenești. Tot aici s-a înregistrat cea mai joasă presiune atmosferică de pe Glob, 657,9 mm, cu 102,1 mm mai puțin decât valoarea presiunii normale (760 mm). La vest de insula Guam a fost măsurată una dintre cele mai mici presiuni atmosferice înregistrată vreodată pe Terra: 875,9 mb (redusă la nivelul mării), 657,9 mm în ziua de 24 septembrie 1958.

Referințe

Legături externe 
  Guam Map (Harta insulei Guam)

 
State insulare
Insule ale Statelor Unite ale Americii
Insule din Oceanul Pacific